2000/77/EY: Komission päätös, tehty 17 päivänä joulukuuta 1999, suu- ja sorkkataudin antigeenien ostamisesta yhteisöön sekä suu- ja sorkkatautirokotteiden kehittelystä, tuotannosta, pakkauksesta ja jakelusta (tiedoksiannettu numerolla K(1999) 4683)



Virallinen lehti nro L 030 , 04/02/2000 s. 0035 - 0036



KOMISSION PÄÄTÖS, tehty 17 päivänä joulukuuta 1999, suu- ja sorkkataudin antigeenien ostamisesta yhteisöön sekä suu- ja sorkkatautirokotteiden kehittelystä, tuotannosta, pakkauksesta ja jakelusta (tiedoksiannettu numerolla K(1999) 4683) (2000/77/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna neuvoston asetuksella (EY) N:o 1258/99(2), ja erityisesti sen 14 artiklan, ottaa huomioon yhteisön suu- ja sorkkatautirokotevaraston perustamisesta 11 päivänä joulukuuta 1991 tehdyn neuvoston päätöksen 91/666/ETY(3), sellaisena kuin se on viimeksi muutettuna neuvoston päätöksellä (EY) N:o 1999/762/EY(4), ja erityisesti sen 5 artiklan, sekä katsoo seuraavaa: 1) Antigeenien ostaminen on päätöksen 91/666/ETY mukaisesti osa yhteisön toimintaa, jonka tarkoituksena on suu- ja sorkkatautirokotevarastojen perustaminen yhteisöön. 2) A5, A22 ja O1 -suu- ja sorkkatautiantigeenikantojen ostamiseksi on tehty järjestelyjä yhteisön suu- ja sorkkatautiantigeenien ostamisesta suu- ja sorkkatautirokotevarastoa koskevan yhteisön toiminnan mukaisesti 5 päivänä marraskuuta 1993 tehdyllä komission päätöksellä 93/590/EY(5), sellaisena kuin se on viimeksi muutettuna päätöksellä 95/471/EY(6). 3) A22 Iraq, Cl ja ASIAl -suu- ja sorkkatautiantigeenikantojen ostamiseksi on tehty järjestelyjä suu- ja sorkkataudin antigeenien ostamisesta yhteisöön ja suu- ja sorkkatautirokotteiden kehittelystä, tuotannosta, pakkauksesta ja jakelusta 23 päivänä toukokuuta 1997 tehdyllä komission päätöksellä 97/348/EY(7). 4) Tautitilanteen vuoksi antigeenejä tarvitaan lisää. 5) Tässä asetuksessa säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Yhteisö ostaa mahdollisimman pian seuraavat suu- ja sorkkatautiantigeenikannat: - A Iran 96: 1000000 annosta - A Iran 99: 1000000 annosta - A Malaysia 97: 500000 annosta - SAT1: 500000 annosta - SAT2 (Etelä-Afrikka): 500000 annosta - SAT2 (Itä-Afrikka): 500000 annosta - SAT3: 500000 annosta 2. Yhteisö toteuttaa järjestelyt 1 kohdassa tarkoitetuista antigeeneistä tuotettujen suu- ja sorkkatautirokotteiden kehittelemiseksi, tuottamiseksi, pakkaamiseksi ja jakelemiseksi. 3. Edellä 1 ja 2 kohdassa tarkoitettujen toimenpiteiden enimmäiskustannukset ovat 2,5 miljoonaa euroa. 4. Komissio järjestää 3 kohdassa tarkoitetun toimen ennen 31 päivää joulukuuta 1999. 2 artikla Komissio toteuttaa 1 artiklan 3 kohdassa tarkoitetut toimenpiteet yhteistyössä tarjouskilpailulla nimetyn hankkijan kanssa. 3 artikla 1. Komissio tekee viipymättä sopimuksia 1 ja 2 artiklassa esitettyjen tavoitteiden saavuttamiseksi. 2. Terveys- ja kuluttaja-asioiden pääosaston pääjohtaja valtuutetaan allekirjoittamaan sopimukset Euroopan komission puolesta. 4 artikla Tämä päätös on osoitettu kaikille jäsenvaltioille. Tehty Brysselissä 17 päivänä joulukuuta 1999. Komission puolesta David BYRNE Komission jäsen (1) EYVL L 224, 18.8.1990, s. 19. (2) EYVL L 160, 26.6.1999, s. 103. (3) EYVL L 368, 31.12.1991, s. 21. (4) EYVL L 301, 24.11.1999, s. 6. (5) EYVL L 280, 13.11.1993, s. 33. (6) EYVL L 269, 11.11.1995, s. 29. (7) EYVL L 148, 6.6.1997, s. 27.